খন্দকার মোশাররফকে দেখতে গেলেন ফখরুল
বিএনপির স্থায়ী কমিটির সদস্য খন্দকার মোশাররফ হোসেনের বাসায় গিয়ে তার শারীরিক অবস্থার খোঁজখবর নিয়েছেন মির্জা ফখরুল ইসলাম আলমগীর। বুধবার রাতে গুলশানে মোশাররফের বাসায় যান বিএনপি মহাসচিব। খন্দকার মোশাররফের ছোট ছেলে খন্দকার মারুফ হোসেন বলেন, ‘‘বিএনপি মহাসচিব বাবাকে দেখতে এসেছিলেন। তার শারীরিক অবস্থার খোঁজ-খবর নিয়েছেন। কুশল বিনিময় করেছেন।”
এর আগে গত শুক্রবার দলের স্থায়ী কমিটির সদস্য মির্জা আব্বাসও স্থায়ী কমিটির প্রবীণ এই সদস্যের শারীরিক অবস্থার খোঁজখবর নিতে গুলশানের বাসায় যান। মস্তিষ্কে রক্তক্ষরণ হওয়ার পর শারীরিক অবস্থার উন্নত না হওয়ায় উন্নত চিকিৎসা নিতে গত ২১ জানুয়ারি সিঙ্গাপুরে যান বিএনপি নেতা খন্দকার মোশাররফ হোসেন। সেখানকার ন্যাশনাল ইউনিভার্সিটি হসপিটালে তার মস্তিষ্কে অস্ত্রোপচার হয় ২৭ জানুয়ারি। গত ২১ ফেব্রুয়ারি দেশে ফিরে তিনি গুলশানের বাসায় বিশ্রামে আছেন।

অস্ত্রোপচারের পর বর্ষীয়ান নেতা মোশাররফ গুলশানের বাসায় বিশ্রামে রয়েছেন।